CELEX: E2011J0004
Language: fi
Date: 2011-07-26 00:00:00
Title: Tuomioistuimen tuomio 26 päivänä heinäkuuta 2011 asiassa E-4/11 – Arnulf Clauder (direktiivi 2004/38/EY – perheenyhdistäminen – pysyvän oleskeluoikeuden omaavien ETA:n kansalaisten perheenjäsenten oleskeluoikeus – riittävien varojen edellytys)

24.11.2011   
            
            
               FI
            
            
               Euroopan unionin virallinen lehti
            
            
               C 344/9
            
         TUOMIOISTUIMEN TUOMIO
   26 päivänä heinäkuuta 2011
   asiassa E-4/11
   Arnulf Clauder
   (direktiivi 2004/38/EY – perheenyhdistäminen – pysyvän oleskeluoikeuden omaavien ETA:n kansalaisten perheenjäsenten oleskeluoikeus – riittävien varojen edellytys)
   2011/C 344/06
   Asiassa E-4/11 Arnulf Clauder, Verwaltungsgerichtshof des Fürstentums Liechtenstein (Liechtensteinin ruhtinaskunnan hallintotuomioistuin) on esittänyt EFTAn tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla pyynnön, joka koskee 29 päivänä huhtikuuta 2004 Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella annetun Euroopan parlamentin ja neuvoston direktiivin 2004/38/EY, sellaisena kuin se on mukautettuna ETA-sopimukseen sopimuksen pöytäkirjalla 1, 16 artiklan 1 kohdan tulkitsemista yhdessä 7 artiklan 1 kohdan kanssa. EFTAn tuomioistuin, jonka muodostivat tuomioistuimen presidentti Carl Baudenbacher ja tuomarit Per Christiansen (esittelijä) ja Benedikt Bogason (ad hoc -tuomari), antoi 26 päivänä heinäkuuta 2011 tuomion, jonka tuomiolauselma on seuraava:
   Direktiivin 2004/38/EY 16 artiklan 1 kohtaa yhdessä 7 artiklan 1 kohdan kanssa on tulkittava siten, että ETA:n kansalainen, jolla on oikeus pysyvään oleskeluun ja joka on vastaanottavassa ETA-valtiossa sosiaalietuuksia saava eläkeläinen, voi vaatia oikeutta perheenyhdistämiseen, vaikka myös perheenjäsen tulisi hakemaan sosiaalietuuksia.